**Noteikumu projekta „Grozījums Ministru kabineta 2014. gada 22. jūlija noteikumos Nr. 421 „Medību noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2014. gada 22. jūlija noteikumos Nr. 421 “Medību noteikumi”, ievērojot Latvijas un Eiropas Savienības starptautiskās saistības un pašreizējo sugas starptautisko aizsardzības statusu, jāizdara grozījumi 3.2.12. apakšpunktā, svītrojot brūnkakli *(Aythya ferina)* no medījamo dzīvnieku saraksta.Projekts stājas spēkā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Medību likuma 3.panta ceturtā un piektā daļa, 5.panta otrā daļa, 8.pants, 10.panta otrā daļa, 13.panta otrā un trešā daļa, 17.panta otrās daļas 1. un 2.punkts, 18.pants, 22.panta pirmā daļa, 23.panta otrā un trešā daļa, 26.pants un 29.panta septītās daļas 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Medību likuma 3.panta ceturtā daļa paredz, ka medījamo dzīvnieku sugas, medību termiņus, kā arī gadījumus, kad iespējamas medības ārpus medību termiņiem, nosaka Ministru kabinets.Medību likuma 1.panta 6.¹ punktā dota medību resursu ilgtspējīgas apsaimniekošanas definīcija, proti, medījamo dzīvnieku populācijas un apdzīvotās vides un ar to saistīto dabas resursu apsaimniekošana tādā veidā, lai saglabātu medību resursu bioloģisko daudzveidību un atjaunošanās spēju, nodrošinot medību resursus nākamajām paaudzēm, kā arī veicinātu medījamo dzīvnieku aizsardzību, ņemot vērā saimnieciskās, sociālās un vides intereses un neapdraudot dabas aizsardzības pasākumu īstenošanu medījamo dzīvnieku sugu izplatības teritorijā.Iepriekšminēto papildina Medību likuma 6.pants, kurā noteikts, ka medību resursi izmantojami tā, lai nodrošinātu medījamo dzīvnieku sugu populāciju, genofonda un medījamo dzīvnieku apdzīvotās vides aizsardzību un saglabāšanu. Medījamo putnu sugu resursus izmanto tā, lai putnu medības neapdraudētu dabas aizsardzības pasākumu īstenošanu šo sugu izplatības teritorijā. Medību praksē jāievēro medījamo dzīvnieku saprātīgas izmantošanas un ekoloģiski līdzsvarotas kontroles principi, kā arī medījamo dzīvnieku, tostarp migrējošo putnu, populācijas lielums.Zemkopības ministrijā ir saņemta Vides aizsardzības un reģionālās attīstības ministrijas (turpmāk – VARAM) 2019.gada 26.septembra vēstule Nr. 1-132/9083 “Par brūnkakļa *(Aythya ferina)* statusa maiņu”, kurā VARAM informē par to, ka starptautiskā līguma “Par Āfrikas-Eirāzijas migrējošo ūdensputnu aizsardzību” (turpmāk – *AEWA* līgums) 7. dalībpušu sanāksmē, kas notika 2018. gadā no 4. līdz 8. decembrim Durbanā, Dienvidāfrikā, tika grozīts *AEWA* līguma pielikums.  Ar *AEWA* līguma rezolūciju 7.3 “Par izmaiņu *AEWA* pielikumos apstiprināšanu” tika izdarīti grozījumi *AEWA* līguma 3. pielikumā ietvertā rīcības plāna 1. tabulā “Migrējošo ūdensputnu populāciju statuss”. Kopumā statuss tika mainīts deviņām ūdensputnu sugām, kas iekļautas Eiropas Parlamenta un Padomes 2009. gada 30. novembra Direktīvas 2009/147/EK par savvaļas putnu aizsardzību II pielikuma A un B daļā kā medījamas sugas. No šīm sugām tikai viena – brūnkaklis *(Aythya ferina)* – ir arī medījama suga Latvijā. Brūnkakļa *(Aythya ferina)* populācijas ir iekļautas A kolonnas 1.b kategorijā (strikta aizsardzība, jebkurš izmantošanas, tostarp medību, aizliegums). Ievērojot Latvijas un Eiropas Savienības (Eiropas Komisija ir *AEWA* līguma dalībniece) starptautiskās saistības un pašreizējo iepriekšminētās sugas starptautisko aizsardzības statusu, izdarāmi grozījumi Ministru kabineta 2014. gada 22. jūlija noteikumu Nr. 421 “Medību noteikumi” 3.2.12. apakšpunktā, svītrojot brūnkakli *(Aythya ferina)* no medījamo dzīvnieku saraksta. Grozījums tiesiskajā regulējumā minētās problēmas atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Vides aizsardzības un reģionālās attīstības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz aptuveni 23 500 Latvijas mednieku. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 30.09.2019. līdz 14.10.2019. tika ievietots Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.Tas sabiedrības pārstāvjiem deva iespēju līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Komentāri par projektu nav saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Papildus noteikumu projekta publicēšanai par plānotajiem grozījumiem ir informētas medniekus pārstāvošās organizācijas – biedrības “Latvijas Mednieku savienība” un “Latvijas Mednieku asociācija”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrijas, Vides aizsardzības un reģionālās attīstības ministrijas un Iekšlietu ministrijas padotībā vai pārraudzībā esošas iestādes, kuras atbilstoši savai kompetencei uzrauga medības reglamentējošo normatīvo aktu ievērošanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Bārs 67027554

janis.bars@zm.gov.lv